diploid
Store norske leksikon,Biologi,Vitenskapsgrener i biologien,Genetikk
Diploid beskriver en celle eller en organisme som inneholder to sett kromosomer. Kroppscellene hos mennesket og mange andre dyr, og cellene i mange planter, er diploide. Ett sett kromosomer er arvet fra mor og ett fra far.
Kjønnsceller inneholder ett sett kromosomer, og er dermed haploide. Diploide celler har dobbelt så mange kromosomer som kjønnscellene. Celledeling og diploide celler Diploide celler er et resultat av mitose – den type celledeling hvor vanlige celler gir opphav til nye vanlige celler med det samme antall kromosomer. Mitose skjer når flercellete organismer vokser og når gamle celler erstattes av nye. Diploid og haploid Hos mennesker har kroppscellene 46 kromosomer (to sett) mens de haploide kjønnscellene (eggcelle og sædcelle) har 23 kromosomer (ett sett). Slik er det også hos de fleste andre dyr og mange planter.Mange organismer skifter mellom et stadium i sin livssyklus der de har et haploid kromosomtall, og et stadium med diploid kromosomtall. Det varierer hvilket av disse stadiene som dominerer. Les mer i Store norske leksikon celledeling formering celle polyploidi